text: نئی دہلی۔20ستمبر۔ وزیراعظم جناب نریندر مودی کی سربراہی میں مرکزی کابینہ نے قومی صحت مشن( این ایچ ایم) کے تحت ہوئے فروغ کی جانکاری فراہم کی ہے۔ کابینہ نے قومی صحت مشن کی بااختیار پروگرام کمیٹی( ای پی سی) اور مشن اسٹیئرنگ گروپ کے بارے میں بھی معلومات فراہم کیں۔ قومی دیہی صحت مشن( این ایچ ایم )کاآغاز اپریل 2005 میں کیا گیا تھا۔ جب کہ 2013 کے دوران قومی شہری صحت مشن پروگرام کے آغاز کے ساتھ ہی اس میں تبدیلی کرکے اسے قومی صحت مشن میں تبدیل کردیا گیا۔ اس کے بعد سے این اچ ایم کے تحت این آر ایچ ایم اور این یو ایچ ایم اس کی 2 ذیلی مہم بن گئیں۔